ཨ་རི་ལ་མཚོན་ན་ལག་རྩལ་གྱི་ཆ་ནས་ཨ་རི་ལ་དོ་ཡ་ཞིག་ད་དུང་མེད་མོད།ཀུན་སྤྱོད་ཀྱི་ཆ་ནས་བཤད་ན།གསང་མྱུལ་གྱི་ལས་ཡིན་ཡང་དེ་ལ་མ་མཐའི་ཚད་ཐིག་ཅིག་ཡོད་པས།དཔེར་ན་ཚོང་ལས་གསང་བ་།མི་སྒེར་གྱི་གསང་བ་སོགས་བླངས་མི་ཆོག་ལ།དེ་མིན་དྲྭ་རྒྱའི་གསང་བའི་ལས་དོན་ཐད་ཁྲིམས་ལུགས་ཤིག་གཏན་འབེབ་བྱས་མེད་སྟབས།ད་བར་དུ་རང་སྲུང་ལས་ཕར་རྒོལ་གྱི་ལས་ལ་ཞུགས་མེད།ཡིན་ན་ཡང་།འདས་པའི་ལོ་ཤས་སུ་རྒྱ་ནག་གི་བྱེད་སྟངས་ཀྱིས་ཨ་རི་ཡང་ཐབས་ཟད་ཨུ་ཐུག་ནས་རྒྱ་ནག་ལ་མདོག་ཅིག་སྟོན་དགོས་པར་ཐུག་པ་རེད།རྒྱ་ནག་ལ་མཚོན་ན་སྐྲག་ས་འཇིགས་ས།སྲུང་དགོས་པ་སོགས་ཅི་ཡང་མེད་པར་རྐུ་ཐུབ་ཐུབ་ཚང་མ་བླངས་ཆོག་ཆོག་བྱས་དང་བྱེད་ཀྱིན་ཡོད།དེ་ནི་ཁྲིམས་ཀྱིས་སྐྱོང་བའི་རྒྱལ་ཁབ་དང་མིས་སྐྱོང་བའི་རྒྱལ་ཁབ་ཀྱི་ཁྱད་པར་ཡིན།